સ્વાઇન ફ્લૂ પિડિત ૧૦૦ દર્દીઓએ અમદાવાદ સિવિલમાં આખરી શ્વાસ લીધાં છે. ગુજરાતમાં સ્વાઇન ફ્લૂથી મરનારાં દર્દીઓની કુલ સંખ્યા પૈકી ૪૫ ટકા દર્દીઓ અમદાવાદ સિવિલમાં મોતને ભેટયાં છે તેમાંયે એક વાત એવી બહાર આવી છેકે, બાળકો અને સ્ત્રીઓના સ્વાઇન ફ્લૂને કારણે સૌથી વધુ મૃત્યુ થયાં છે. આ કારણોસર અમદાવાદ સિવિલ હોસ્પિટલના પ્રિવેન્સીવ એન્ડ સોશિયલ મેડીસીન વિભાગના નિષ્ણાતો આ મુદ્દે એનાલિસિસ કરશે. આ તારણો સાથેનો એક રિપોર્ટ પણ રાજ્ય આરોગ્ય વિભાગને સુપરત કરવામાં આવશે. ઉલ્લેખનીય છેકે, સિવિલમા સ્વાઇન ફ્લૂથી મોતને ભેટનારાં ૧૦૦ દર્દીઓ પૈકી ૧૫ બાળકો અને ૪૫ મહિલાઓનો સમાવેશ થાય છે.